О Т Ч Е Т

За дейността на НЧ“Слънце-1925“ с.Алеково,общ.Свищов в изпълнение на програмата за развитие през 2022г.

Народно читалище „Свънце-1925“ е традиционно, самоуправляващо се културно – просветна организация. Няма политическа насоченост и в дейността му могат да участват всички физически лица без ограничения на възраст, пол, политически и религиозни възгледи.

Читалището е юридическо лице с нестопанска цел, работещо в полза на населението от село Алеково.

Основна цел на НЧ “Слънце - 1925” през отчетния период е: да създава и разпространява духовни ценности, чрез развитие на творческите способности и задоволяване културните, образователните и информационни потребности и интереси на населението от с. Алеково.

Основни дейности за изпълнение на поставените цели и задачи.

**1.Библиотечна дейност:**

Мисията на читалищната библиотека е да бъде посредник между информацията и потребителите в един бързо развиващ се свят.

* да поддържа и обогатява библиотечния фонд в зависимост от читателските интереси
* подобряване работата с читателите
* да организира мероприятия за честване на исторически събития и личности
* предоставяне на компютърни и интернет услуги и др.

*Библиотеката при НЧ“Слънце-1925“ с. Алеково бе посещавана и колективно от учениците от ОУ “Христо Ботев“ и децата от детската градина с. Алеково с опознателна цел. Набавяне на книги и осигуряване на годишен абонамент на интересни и търсещи се издания.В момента библиотечния фонд наброява 17905 бр.библиотечни еденици. За 2022г.са набавени 158бр. нова литература и 1 бр. периодични издания. Брой читатели – 14*

През 2022г разработихме проект към МК – „ Българските библиотеки – съвременни центрове за четене и информираност“ 2022. С неговата реализиране обновихме фонда със 68 тома на обща стойност 1208.61 лв. Обогатяването на библиотечния фонд е в пряка връзка с читателските търсения, потребности, интереси.

**2.Развитие на самодейното художествено творчество:**

Читалището има няколко самодейни състава :ПГ “Здравец ,ГСГП „Настроение“ кръжок „Трудолюбие“ , „Лазарска група“ и „Коледарска група. С усърдие и любов към народното творчество самодейците участваха във всички мероприятия и тържества проведени от НЧ“Слънце-1925“ в с. Алеково: 159г от рождението на Алеко Константинов, Трети март, „Лазаровден“, „Цветница“,Бабин ден, Трифон Зарезан, 1 март- Деня на самодееца и баба Марта, 8-ми Март – Международния ден на жената, 24-май, Еньовден, Курбан на църквата в селото, Празник на селото „Роден край“ , 01.11- „Ден на будителите“,Традиционното „Коледуване“

ПГ“Здравец“ взе участие в с.Б.Сливово „От Лазарица до Гергьовден“, с.Овча Могила „Празник на погачата“, с.Обединение „Мита Стойчева“,с. Ресен „Никой не е по-голям от хляба“, МФФ в с.Царевец „Фолклорен извор“, 9-ти Фестивал на доматите,чушките и традиционните храни-Павел фест-2022г.

**3.Материално – техническа база:**

Състоянието на материалната база, нейното обновяване и поддържане е важно условие за развитие на читалищната дейност.

Със собствени средства успяхме да направим ремонт - на 1 бр. прозорци на библиотеката, като го сменихме с алуминиева дограма. Сградата на читалището се нуждае от смяна на още много прозорци, които при силен вятър са опасни, за преминаващите.

**4.Финансиране.**

През 2022г.обезпечаването на читалищните дейности бе осъществено от: Държавната субсидия, разпределена съгласно изискванията на ЗНЧ: Наеми земя – 3408.24 лв. членски внос - 237 лв. 2022 година.

10.02.2023г. Председател:

с.Алеково /Николай Атанасов/

